Maniūšiai

Maniūšiai – kaimas Šiaulių rajono savivaldybės centrinėje dalyje, 13 km į šiaurės vakarus nuo Šiaulių, prie kelio Žiogai – Aukštrakiai, Gubernijos miško šiaurės rytiniame pakraštyje.

 Istorija 

Buvęs palivarkas. Į pietus nuo kaimo buvusi senovės gyvenvietė. Kaimo pietinėje dalyje, 0,12 km į šiaurę nuo Duobulio upės, 26 m į rytus nuo kelio Jurgaičiai–Maniūšiai yra Maniūšių senosios kapinės (kultūros paminklo MC kodas 4614).

Nuo 1791 m. kaimas priklausė Šiaulių valsčiui, nuo 1897 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, nuo 1950 m. – Šiaulių rajono Gruzdžių apylinkės kaimas.Vidmantas Daugirdas. Gruzdžių valsčiaus ir jo gyventojų raida. Lietuvos valsčiai. Gruzdžiai, iš Lietuvos lokaliniai tyrimai. www.llt.lt 1949 m. kaime susikūrė kolūkis, turėjęs 725,09 ha žemės. 1950 m. rugpjūčio mėn. jis prijungtas prie kolūkio „Vienybė“, o rugpjūčio 14 d. abu – prie kolūkio „Gruzdžiai“.Arūnas Gumuliauskas. Kolektyvizacija Gruzdžių valsčiuje. Lietuvos valsčiai. Gruzdžiai, iš Lietuvos lokaliniai tyrimai. www.llt.lt 1953–1991 m. kaimo žemė priklausė Gruzdžių tarybiniam ūkiui.Šiaulių rajono gamtos, istorijos ir kultūros paminklų žemėlapis. Lietuvos TSR žemės ūkio ministerija, Respublikinis žemėtvarkos projektavimo institutas, 1982

 Gyventojai 
1923 m. surašymo metu kaime ir palivarke buvo po 16 ūkių.

 Pastaba: 1923 m. gyventojų skaičius – palivarko ir kaimo kartu.

 Šaltiniai 

Kategorija:Šiaulių rajono savivaldybės gyvenvietės